stanford-oval/wikipedia huggingface dataset:
סרט לגו נינג'גו
עלילה

ילד קטן מגיע לחנות עתיקות. בעל החנות המסתורי, מר ליו, מספר לו על אגדת הנינג'גו.
נינג'גו היא עיר ביקום הלגו אשר הותקפה על ידי לורד גארמאדון המרושע, אביו של לויד ובעלה של קוקו (קיצור של מיסאקו). כל העיר בזה ללויד בשל היותו בנו של גארמאדון, מה שהביא את לויד למצב של מתח נפשי. הם לא ידעו שלויד הוא חלק מחבורת נינג'ה סודית הכוללת את ניה, זאין, ג'יי, קול, קאי והמאסטר שלהם מאסטר וו אשר מנסים לעצור את גארמאדון מלהרוס את העיר. ביום הולדתו של לויד, גארמאדון תוקף את העיר שוב . הוא מתחמק באמצעות צבא כרישים. לאחר מכן הוא מתכנן מתקפה גדולה על מנת לכבוש את נינג'גו, והחליט לבנות מכונה ענקית על מנת להיות חסין מהנינג׳ות .
יום למחרת גארמאדון תוקף את העיר עם המכונה הענקית ומביס את לויד. כאשר גארמאדון מביע שהוא שולט בנינג'גו, לויד חוזר עם הנשק האולטימטיבי האגדי. הוא יורה עם הנשק, הנשק הוא לייזר אשר מביא חתולה אמיתית בשם מיאות'רה. מיאות'רה משמידה את העיר כאשר גארמאדון מנסה לקבל את הלייזר. גארמאדון מכוון את הלייזר לחתולה על מנת להשמיד את כל המכונות, לפני שלויד שובר אותה. כאשר גארמאדון חוגג את ניצחונו, לויד חושף שהוא הנינג'ה הירוק, ומספר לגארמאדון שהלוואי והוא לא היה אביו, דבר שהשאיר את גארמאדון מבולבל.
לויד פוגש את חבריו ואת מאסטר וו, אשר כעסו עליו על האופן שבו השתמש בנשק. וו סיפר להם שהם חייבים להשתמש בנשק האולטימטיבי האגדי כדי לעצור את מיאות'רה מלהרוס את העיר, אשר הם נאלצים לעבור את יער הסכנות, קניון המוות ומקדש השברים. גארמאדון שמע את הדיבורים של וו על כלי הנשק ועוקב אחריהם. הוא פוגש את וו ונלחם בו, אולם וו הפסיד בקרב וסיפר ללויד שהוא חייב למצוא את החלק השקט שבו לפני שימחק.
הנינג'ות החליטו להמשיך הלאה, כאשר גארמאדון מנהיג אותם למרות אכזבתו של לויד. הם נתפסים על ידי צבא כרישים אשר מחפשים נקמה. הנינג'ות ניסו להילחם בהם אך ללא הצלחה. הם עזבו והשאירו את לויד וגארמאדון מאחור. הכרישים העיפו את לויד וגארמאדון אל הר הגעש. אולם שאר הנינג'ות הצילו את המצב כאשר השתמשו בהתנגבות. כולם עבדו ביחד עם גארמאדון כדי להתחמק מצבא הכרישים כאשר הם בנו מסוק, ולויד וגארמאדון עבדו ביחד גם כן.
לפתע הם התנגשו ונפלו למטה במקדש השברים. גארמאדון סיפר שזה היה ביתו, ושקוקו הייתה פעם לוחמת נינג'ה בעצמה. נודע גם שמשאלתו של לויד הייתה להישאר יחד איתו ועם אמו אחרי שאביו החליט לכבוש את הנינג'גו, אולם הוא לא יכול היה לשנות את העבר אז הוא נשאר מאחור. הנינג'ות מצאו את הנשק האולטימטיבי האגדי אשר מתוארים כתכשיטים רבי עוצמה המייצגים אלמנטים כגון מים/אדמה/אש/ברק/קרח/ירוק שנגנבו על ידי גארמאדון אשר עדיין רוצה לשלוט בעיר. הוא רוצה שלויד יהיה המנהיג אולם לויד התנגד להצעה. מתוך זעם, כלא גארמאדון את כולם בתוך המקדש והחל בתוכנית שלו. לויד הבין שהחלק השקט אומר להוציא את הכוח שלהם והם הצליחו לעשות זאת, ויצאו מהמקדש. כאשר הם נפלו מהצוק, וו הציל אותם עם הספינה שלו, ויחד הם הולכים להציל את נינג'גו.
גארמאדון מגיע ומנסה לשלוט במיאות'רה עם כלי הנשק שלו, אולם מיאות'רה טרפה את גארמאדון במקום. לויד והחבורה הגיעו ונלחמו בצבא של גארמאדון. כאשר לויד התקרב למיאות'רה, הוא סיפר לכולם שהוא הנינג'ה הירוק, וסיפר גם שירוק משמעותו חיים, אשר הביא את כולם יחד. הוא ניחם את מיאות'רה ואמר לגארמאדון שהוא סולח לו והוא מצטער. גארמאדון בכה בדמעות לבה, דבר אשר גרם למיאות'רה לפלוט אותו. אחרי שהשלימו גארמאדון עבר לגור אצל לויד וקוקו, מיאות'רה הפכה לסמל של נינג׳גו ולויד הוכתר לגיבור.
כאשר הסיפור מסתיים, מר ליו סיפר לילד שהוא יתחיל לאמן אותו כנינג'ה.
מדבבים ודמויות

דייב פרנקו / עומר שטיינברג - לויד גארמאדון, הנינג'ה הירוק, המנהיג של קבוצת הנינג'ה הסודית, בנם של לורד גארמאדון וקוקו ואחיינו של מאסטר וו.
מייקל פניה / אורי זלצמן - קאי, הנינג'ה האדום של האש, חם מזג, אחיה של ניה.
קומייל נאג'יאני / דן קיזלר - ג'יי, שקט וזהיר, הנינג'ה הכחול של הברק.
אבי ג'ייקובסון / מאיה מיטלפונקט - ניה, הנינג'ה הכסופה של המים, אחותו של קאי ומושא אהבתו של ג'יי.
זאק וודס / דן שצברג - זאין, הרובוטי בחבורה, הנינג'ה הלבן של הקרח.
פרד ארמיסן / גילן שחף - קול, רגוע וחובב מוזיקה, הנינג'ה השחור של האדמה.
ג'קי צ'אן / עמי מנדלמן - מאסטר וו, המאסטר הזקן של חבורת הנינג'ה, אחיו של לורד גארמאדון ודודו של לויד, צ'אן גילם גם בעל חנות עתיקות בגרסת הלייב-אקשן כאשר הוא מספר לילד קטן על עולם הנינג'גו.
ג'סטין ת'רו / צביקה פורמן - לורד גארמאדון, הנינג'ה האפל, המכשף הרשע, אקס של קוקו ואביו של לויד.
אוליביה מאן / אורנה כץ - מיסאקו "קוקו", אקסית של לורד גארמאדון ואמו של לויד, ידועה גם בתור "גברת דרקון הברזל".
סבטלנה קוזנצובה

| --- | --- |

סבטלנה קוזנצובה באליפות ארצות הברית הפתוחה בטניס לשנת 2009
 לידה:  27 ביוני 1985 (בת 39) סנקט פטרבורג, רוסיה
 מדינה:  רוסיה רוסיה
 מקום מגורים:  מונקו מונטה קרלו, מונקו
 גובה:  174 סנטימטרים
 יד חובטת:  ימין
 פעילות כמקצוענית:  2000–הווה (כ־24 שנים)
 סה"כ פרסים שצברה:  25,816,890 דולר אמריקאי 
 יחידים
 מאזן קריירה:  670–348 
 דירוג שיא:  2 (10 בספטמבר 2007)
 זכיות בטורנירים:  14 (13 WTA ו-1 ITF)
 זוגות
 מאזן קריירה:  259–135 
 דירוג שיא:  3 (7 ביוני 2004)
 זכיות בטורנירים:  14 (WTA)
 שיאי גראנד סלאם
 זכיות 2
 אליפות אוסטרליה הפתוחה:  רבע גמר (2005, 2009)
 אליפות צרפת הפתוחה:  זכייה (2009)
 וימבלדון:  רבע גמר (2003, 2006)
 אליפות ארצות הברית הפתוחה:  זכייה (2004)
 תאריך עדכון דצמבר 2016
 
סבטלנה אלכסנדרובנה קוזנצובה (רוסית: Светла́на Алекса́ндровна Кузнецо́ва, ‏האזנהקובץ:Svetlana kuznetsova.ogg‏Ⓘ‏; נולדה ב-27 ביוני 1985) היא טניסאית רוסייה, היא דורגה בשיאה (2007) במקום השני בעולם ונכון לאוקטובר 2019 היא מדורגת במקום 52 בדירוג ה-WTA.
קוזנצובה זכתה בקריירה שלה בשני תוארי גראנד סלאם ליחידות: אליפות ארצות הברית הפתוחה (2004) ואליפות צרפת הפתוחה (2009) ובשני תוארי גראנד סלאם לזוגות נשים: אליפות אוסטרליה הפתוחה (2005, 2012) בצוותא עם אלישיה מוליק וורה זבונרבה, בהתאמה.
ביוגרפיה

סבטלנה קוזנצובה נולדה ב-27 ביוני 1985 בעיר סנקט פטרבורג, ששכנה אז ברפובליקה הסובייטית הסוציאל-פדרטיבית של רוסיה (וכיום ברוסיה) למשפחה של ספורטאים. אביה, אלכסנדר קוזנצוב, הוא מאמן רכיבה תחרותית על אופניים שאימן שישה אלופים אולימפיים ואלופי עולם. בין הספורטאים שאימן היו גם אימה של קוזנצובה, גלינה צארבה, שהייתה אלופת עולם שש פעמים והחזיקה ב-20 שיאים עולמיים, ואחיה של קוזנצובה, ניקולאי קוזנצוב, שזכה במדליית הכסף באולימפיאדת אטלנטה.
קריירה מקצועית > תחילת הקריירה

קוזנצובה החלה לשחק טניס בגיל 7. להוריה נאמר שקוזנצובה החלה להתאמן בגיל מאוחר מכדי להתפתח לשחקנית מקצועית, אולם אביה סירב לקבל את הדברים. לכן, עברה קוזנצובה בשנת 1999 לספרד, שם ניהל אביה מחנה אימונים, והחלה להתאמן באקדמיית סאנצ'ס-קאסאל שבברצלונה. קוזנצובה רואה בהחלטה לעזוב לאקדמיה הספרדית את הרגע בו היא הבינה שהיא רוצה ומתכוונת להיות טניסאית מקצועית. בשנת 2000 שיחקה קוזנצובה לראשונה בטורנירים מסבב ה-ITF, ובשנת 2001 שיחקה לראשונה בטורנירים מסבב ה-WTA. קוזנצובה הגיעה בשנה זו לסיבוב השני בטורניר מדריד (דרג 3; הפסידה לוירחיניה רואנו פסקואל) ובהוואי (דרג 4; הפסידה למיילן טו) והפסידה במוקדמות של טורניר מוסקבה לקארה בלק. בנוסף, זכתה קוזנצובה בתואר יחידות ראשון קריירה, כאשר זכתה בטורניר מסבב ה-ITF על סך 10,000$ בקליארי. בשנת 2001 הגיעה קוזנצובה גם להישגיה הטובים ביותר בסבב הנערות, ובכללם זכייה בתואר הזוגות של אליפות ארצות הברית הפתוחה והגעה למקום הראשון בעולם. בשנת 2001 הוכרזה קוזנצובה גם כאלופת ה-ITF לנערות.
קריירה מקצועית > 2002

בשנת 2002 זכתה קוזנצובה בשני תארים ראשונים בטורנירים מסבב ה-WTA. הזכיות היו בטורניר הלסינקי (ניצחה את דניסה חלאדקובה בגמר) ובטורניר באלי (דרג 3; ניצחה את קונצ'יטה מרטינס בגמר). עוד בשנה זו, שיחקה קוזנצובה לראשונה בארבעת טורנירי הגראנד סלאם. היא הגיעה לסיבוב השלישי באליפות ארצות הברית הפתוחה (הפסידה לסילביה פארינה אליה) ולסיבוב השני באליפות אוסטרליה הפתוחה (הפסידה לאירודה טוליאגאנובה). בשני טורנירי הגראנד סלאם האחרים (אליפות צרפת הפתוחה ואליפות וימבלדון) לא הצליחה קוזנצובה לעבור את סיבובי המוקדמות. בשנת 2002 זכתה קוזנצובה גם בשלושה תוארי זוגות ראשונים. הזכיות היו בטורנירים מסבב ה-WTA : סופוט (דרג 3), הלסינקי וטוקיו. כל הזכיות היו בצוותא עם ארנצ'ה סנצ'ס ויקאריו. את שנת 2002 סיימה קוזנצובה בפעם הראשונה כאחת מ-50 הטניסאיות המובילות בעולם, ובנוסף הוכרזה כ"שחקנית החדשה של השנה".
קריירה מקצועית > 2003

בשנת 2003 הגיעה קוזנצובה לשלב חצי הגמר בטורניר סן דייגו (דרג 2; הפסידה לז'וסטין הנין) ולשלב רבע הגמר בטורניר לוס אנג'לס (דרג 2; הפסידה לקים קלייסטרס) ובאליפות וימבלדון (הפסידה לז'וסטין הנין). כמו כן זכתה קוזנצובה בשנת 2003 ב-5 תוארי זוגות בצוותא עם מרטינה נברטילובה. הזכיות היו בטורנירים : גולד קוסט (דרג 3), אליפות דובאי בטניס (דרג 2), רומא (דרג 1), טורונטו (דרג 1) ולייפציג (דרג 2). בעקבות הישגיה בתחרויות הזוגות הגיעה קוזנצובה למקום ה-7 בדירוג הזוגות העולמי, ואף השתתפה בפעם הראשונה באליפות סבב ה-WTA ביחד עם מרטינה נברטילובה, שם הפסידו בסיבוב הראשון. הישגיה של קוזנצובה בתחרויות היחידות העמידו אותה זו השנה השנייה ברציפות כאחת מ-50 הטניסאיות הטובות בעולם.
קריירה מקצועית > 2004

שנת 2004 הייתה מרובה בהישגים עבור קוזנצובה. ההישג הגדול ביותר שלה בשנה זו היה הזכייה בתואר גראנד סלאם ראשון ליחידות - אליפות ארצות הברית הפתוחה. בדרך לזכייה בתואר ניצחה קוזנצובה את לינדזי דבנפורט בחצי הגמר ואת ילנה דמנטייבה בגמר. קוזנצובה זכתה בשנת 2004 גם בטורנירים שנערכו באיסטבורן (דרג 2; ניצחה את דניאלה האנטוחובה בגמר) ובבאלי (ניצחה את מרלנה ויינגרטנר בגמר) והגיעה לשלב הגמר בטורנירים שנערכו בדובאי (הפסידה לז'וסטין הנין), דוחה (הפסידה לאנסטסיה מיסקינה), ורשה (דרג 2; הפסידה לוונוס ויליאמס) ובייג'ינג (דרג 2; הפסידה לסרינה ויליאמס). בטורניר פילדרשטאט (דרג 2) נעצרה קוזנצובה בשלב חצי הגמר, בו הפסידה לאמלי מורסמו. קוזנצובה הוסיפה לרשימת התארים שלה בשנת 2004 גם שני תוארי זוגות, לאחר שזכתה בצוותא עם ילנה ליחובצבה בטורנירים שנערכו בגולד קוסט ובדוחה. בסוף השנה העפילה קוזנצובה לאליפות סבב ה-WTA ושיחקה גם בתחרות היחידות (ממנה נשרה עם סיום שלב הבתים) וגם בתחרות הזוגות (הפסידה עם ילנה ליחובצבה בסיבוב הראשון). בעקבות הישגיה הרבים בשנה זו העפילה קוזנצובה בשנת 2004 עד למקום ה-4 בדירוג היחידות, ועד למקום ה-3 בדירוג הזוגות, מיקום המהווה דירוג שיא עבורה.
קריירה מקצועית > 2005

לאחר ששנת 2004 היוותה שנת שיא עבור קוזנצובה, שנת 2005 הייתה מאכזבת יחסית עבורה. כך למשל, הייתה קוזנצובה בשנה זו לאלופה המכהנת הראשונה שמפסידה בסיבוב הראשון של אליפות ארצות הברית הפתוחה מאז החל עידן התחרויות הפתוחות. הישגי השיא של קוזנצובה בשנה זו כללו ההגעה לגמר טורניר ורשה (הפסידה לז'וסטין הנין), ולשלב חצי הגמר בטורניר טוקיו (הפסידה ללינדזי דבנפורט) ובטורניר איסטבורן (הפסידה לקים קלייסטרס). בתחרויות הזוגות שנערכו בשנת 2005 נחלה קוזנצובה הצלחה רבה יותר, ובראש הישגיה בתחרויות אלה עמדה הזכייה באליפות אוסטרליה הפתוחה בצוותא עם אלישיה מוליק. בנוסף, השתיים זכו בשנה זו גם בתואר הזוגות של טורניר מיאמי (דרג 1).
קריירה מקצועית > 2006

שנת 2006 הייתה טובה בהרבה משנת 2005 עבור קוזנצובה. ההישג הטוב ביותר של קוזנצובה בשנת 2006 היה ההגעה לגמר אליפות צרפת הפתוחה בטניס, בו הפסידה לז'וסטין הנין. לגמר נוסף הגיעה קוזנצובה בטורניר שנערך בוורשה (הפסידה לקים קלייסטרס). מלבד ההגעה לגמר בשני הטורנירים הללו זכתה קוזנצובה בטורנירים שנערכו במיאמי (ניצחה את מריה שראפובה בגמר), באלי (ניצחה את מריון ברטולי בגמר) ובייג'ינג (ניצחה את אמלי מורסמו בגמר). כמו כן, הגיעה קוזנצובה בשנת 2006 שמונה פעמים לשלב חצי הגמר : בטורניר סידני (דרג 2; הפסידה לז'וסטין הנין), דובאי (הפסידה לז'וסטין הנין), אמלייה איילנד (דרג 2; הפסידה לפרנצ'סקה סקיאבונה), רומא (הפסידה לדינארה סאפינה), איסטבורן (הפסידה לאנסטסיה מיסקינה; זכתה בתחרות הזוגות ביחד עם אמלי מורסמו), ניו הייבן (דרג 2; הפסידה לז'וסטין הנין), שטוטגרט (דרג 2; הפסידה לנדיה פטרובה) וציריך (דרג 1; הפסידה לדניאלה האנטוחובה). בסוף שנת 2006 העפילה קוזנצובה לאליפות סבב ה-WTA, והודחה ממנה עם סיום שלב הבתים.
קריירה מקצועית > 2007

בשנת 2007 זכתה קוזנצובה בתואר התשיעי בקריירה שלה, והגיעה עוד חמש פעמים למעמד הגמר. הזכייה הייתה בטורניר ניו הייבן (אגנש סאבאי פרשה במהלך משחק הגמר) וחמש ההגעות לגמר היו באליפות ארצות הברית הפתוחה (הפסידה לז'וסטין הנין), דוחה (הפסידה לז'וסטין הנין), אינדיאן ולס (דרג 1; הפסידה לדניאלה האנטוחובה), ברלין (דרג 1; הפסידה לאנה איבנוביץ') ורומא (הפסידה לילנה יאנקוביץ'). לשלב חצי הגמר הגיעה קוזנצובה בשנת 2007 ארבע פעמים : בדובאי (הפסידה לז'וסטין הנין), ורשה (הפסידה לאלונה בונדרנקו), שטוטגרט (הפסידה לטטיאנה גולובין) ואליפות וימבלדון (הפסידה לוונוס ויליאמס). בעקבות הישגיה הרבים בשנה זו העפילה קוזנצובה בסופה לאליפות סבב ה-WTA, ממנה הודחה לאחר שלב הבתים. בנוסף, קוזנצובה הגיעה בשנה זו למקום השני בדירוג ה-WTA (לאחר אליפות ארצות הברית הפתוחה), מיקום שיא עבורה עד כה בקריירה.
קריירה מקצועית > 2008

בשנה זו לא הצליחה קוזנצובה להוסיף תואר נוסף לרשימת התארים שלה, זאת אף על פי שהגיעה חמש פעמים לשלב הגמר בטורנירים שונים בסבב ה-WTA : בסידני (הפסידה לז'וסטין הנין), דובאי (הפסידה לינה דמנטייבה), אינדיאן ולס (הפסידה לאנה איבנוביץ'), טוקיו (הפסידה לדינארה סאפינה) ובייג'ינג (הפסידה לילנה יאנקוביץ'). פעמיים נוספות בשנת 2008 הגיעה קוזנצובה לשלב חצי הגמר : במיאמי (הפסידה לסרינה ויליאמס) ובאליפות צרפת הפתוחה (הפסידה לדינארה סאפינה). בסיום שנת 2008 העפילה קוזנצובה בפעם החמישית בקריירה לאליפות סבב ה-WTA ליחידות, וכמו בכל הפעמים שקדמו להעפלה זו היא הודחה מהאליפות לאחר שלב הבתים.
קריירה מקצועית > 2009

שנה זו הייתה שנה מצוינת עבור קוזנצובה. היא זכתה בשנה זו בשלושה תארים בסבב ה-WTA, וביניהם גם בתואר גראנד סלאם שני, הפעם באליפות צרפת הפתוחה (ניצחה את דינארה סאפינה בגמר). שני התארים הנוספים בהם זכתה קוזנצובה בשנת 2009 היו בשטוטגרט (הקטגוריה העליונה; ניצחה את דינארה סאפינה בגמר) ובבייג'ינג (הקטגוריה העליונה; ניצחה את אגניישקה רדוונסקה בגמר). פעם אחת בשנת 2009 הפסידה קוזנצובה בשלב הגמר, ברומא (הקטגוריה העליונה; הפסידה לדינארה סאפינה) ופעם אחת בשלב חצי הגמר, במיאמי (הקטגוריה העליונה; הפסידה לאלופה בדיעבד ויקטוריה אזרנקה), שם זכתה בתואר הזוגות בצוותא עם אמלי מורסמו. בסיום שנת 2009 העפילה קוזנצובה לאליפות סבב ה-WTA, והודחה ממנה שוב לאחר שלב הבתים.
קריירה מקצועית > 2010

לאחר עונה שהייתה פושרת ברובה מבחינת הישגים עבור קוזנצובה, היא הצליחה בחודש אוגוסט לזכות בתואר WTA נוסף, 13 במספר. קוזנצובה זכתה בחודש זה בטורניר סן דייגו (הקטגוריה העליונה), בו ניצחה בשלב הגמר את אגניישקה רדוונסקה. עוד בחודש אוגוסט הגיעה קוזנצובה לשלב חצי הגמר בטורניר מונטריאול (הקטגוריה העליונה - 5), בו הפסידה לאלופה בדיעבד קרוליין ווזניאקי.
קריירה מקצועית > 2011

בחודש פברואר של שנת 2011 הגיעה קוזנצובה לגמר אליפות דובאי בטניס, והפסידה בו לקרוליין ווזניאקי.
קריירה מקצועית > 2011-2018

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קריירה מקצועית > 2019

אחרי שנים של דעיכה, באוגוסט 2019 העפילה לגמר טורניר סינסינטי מאסטרס, אחרי שגברה על המדורגת ראשונה ואלופת הרולאן גארוס אשלי ברטי האוסטרלית. בגמר היא הפסידה למדיסון קיז בשתי מערכות.
קריירה מקצועית > גביע הפדרציה

הופעתה הראשונה של קוזנצובה בגביע הפדרציה הייתה בשנת 2004, עת ניצחה את אלישיה מוליק האוסטרלית במסגרת הסיבוב הראשון של גביע הפדרציה, בו ניצחה נבחרת רוסיה את נבחרת אוסטרליה. קוזנצובה זכתה בגביע הפדרציה כחלק מנבחרת רוסיה שלוש פעמים, בשנים 2004 (לאחר ניצחון בגמר על נבחרת צרפת), 2007 (לאחר ניצחון בגמר על נבחרת איטליה) ו-2008 (לאחר ניצחון בגמר על נבחרת ספרד), והפסידה פעם נוספת בשלב הגמר, בשנת 2009, לנבחרת איטליה.
המאזן של קוזנצובה בגביע הפדרציה עומד על 20 ניצחונות (14 במשחקי יחידות ו-6 במשחקי זוגות) מול 7 הפסדים (6 במשחקי יחידות ואחד במשחק זוגות).
סגנון משחק

קוזנצובה היא שחקנית רב-גונית, ומשחקה מותאם לכל סוגי המשטחים. משחקה מאופיין בחבטת הגשה חזקה ובחבטת כף יד עוצמתית. חבטת ההגשה של קוזנצובה מסתייעת במבנה הגוף החזק שלה, כאשר קוזנצובה נחשבת לאחת מהשחקניות החזקות ביותר מבחינה פיזית בסבב ה-WTA. קוזנצובה מסוגלת לחבוט חבטות ללא מענה משני צידי המגרש. חבטות היעף שלה יעילות מאוד והיא מסוגלת לבצע אותן בזריזות רבה. התנועה על המגרש ועבודת הרגליים הטובות של קוזנצובה מחזקות גם הן את משחקה. קוזנצובה היא אחת מכמה שחקניות בודדות שיכולות להחליק לכדור על כל סוגי המשטחים, מה שמאפשר לה לכסות את המגרש במהירות.
אימון

משנת 1999 ובמשך רוב הקריירה שלה התאמנה קוזנצובה באקדמיית סאנצ'ס-קאסאל, בעיקר תחת המאמן סטפן ארטגה. לאחר סדרה של תוצאות מאכזבות בשלבי הגמר של כמה טורנירים סיימה קוזנצובה את קשריה עם האקדמיה ועברה (בעקבות עצתו של הטניסאי רוג'ר פדרר) להתאמן במוסקבה תחת המאמנת אולגה מורוזובה. הקשר בין השתיים נגמר לאחר טורניר אינדיאן ולס שנערך במרץ 2009. ממאי 2009 התאמנה קוזנצובה תחת ההדרכה של לריסה ניילנד, שהייתה בעברה טניסאית מקצועית ומאמנת נבחרת גביע הפדרציה של רוסיה. קוזנצובה התאמנה לאחר מכן למשך תקופה קצרה עם המאמן לוֹאִיק קוּרטוֹ, שהיה בעברו מאמנה של אמלי מורסמו, זאת לאחר שקוזנצובה לא הצליחה לשכנע את מורסמו לשמש כמאמנת שלה. כיום מאמנה של קוזנצובה הוא הספרדי קרלוס קואדרדו.
הישגים בולטים > יחידות > זכיות (14)

| לפני שנת 2009 | החל משנת 2009 |
| --- | --- |
גראנד סלאם (2)
אליפות סבב ה-WTA‏ (0)
דרג 1 (1): הקטגוריה העליונה - טורנירי חובה (1)
דרג 2 (3): הקטגוריה העליונה - פרמייר 5 (0)
דרג 3 (3): הקטגוריה העליונה (2)
דרגים 4 ו-5 (1): הקטגוריה הבינלאומית (0)
סבב ה-ITF‏ (1)
| 0 | 1 | 2 | 3 | 4 | 5 |
| --- | --- | --- | --- | --- | --- |
| מס' | תאריך | טורניר | משטח | יריבה בגמר | תוצאה |
| 1. | 16 באפריל 2001 | איטליה קליארי, איטליה | חימר | רומניה אנדריאה אריט-ואנק | 3-6, 4-6 |
| 2. | 8 במאי 2002 | פינלנד הלסינקי, פינלנד | חימר | צ'כיה דניסה חלאדקובה | 6-0, 3-6, 6-7(2) |
| 3. | 29 בספטמבר 2002 | אינדונזיה באלי, אינדונזיה (1) | קשה | ספרד קונצ'יטה מרטינס | 6-3, 6-7(4), 5-7 |
| 4. | 14 ביוני 2004 | בריטניה איסטבורן, בריטניה | דשא | סלובקיה דניאלה האנטוחובה | 6-2, 6-7(4), 4-6 |
| 5. | 11 בספטמבר 2004 | ארצות הברית אליפות ארצות הברית הפתוחה, ניו יורק, ארצות הברית | קשה | רוסיה ילנה דמנטייבה | 3-6, 5-7 |
| 6. | 19 בספטמבר 2004 | אינדונזיה באלי, אינדונזיה (2) | קשה | גרמניה מרלנה ויינגרטנר | 1-6, 4-6 |
| 7. | 1 באפריל 2006 | ארצות הברית מיאמי, ארצות הברית | קשה | רוסיה מריה שראפובה | 4-6, 3-6 |
| 8. | 11 בספטמבר 2006 | אינדונזיה באלי, אינדונזיה (3) | קשה | צרפת מריון ברטולי | 5-7, 2-6 |
| 9. | 24 בספטמבר 2006 | הרפובליקה העממית של סין בייג'ינג, הרפובליקה העממית של סין (1) | קשה | צרפת אמלי מורסמו | 4-6, 0-6 |
| 10. | 25 באוגוסט 2007 | ארצות הברית ניו הייבן, ארצות הברית | קשה | הונגריה אגנש סאבאי | 6-4, 0-3, סאבאי פרשה |
| 11. | 3 במאי 2009 | גרמניה שטוטגרט, גרמניה | חימר (אולם) | רוסיה דינארה סאפינה | 4-6, 3-6 |
| 12. | 6 ביוני 2009 | צרפת רולאן גרוס, פריז, צרפת | חימר | רוסיה דינארה סאפינה | 4-6, 2-6 |
| 13. | 11 באוקטובר 2009 | הרפובליקה העממית של סין בייג'ינג, הרפובליקה העממית של סין (2) | קשה | פולין אגניישקה רדוונסקה | 2-6, 4-6 |
| 14. | 8 באוגוסט 2010 | ארצות הברית סן דייגו, ארצות הברית | קשה | פולין אגניישקה רדוונסקה | 4-6, (7)7-6, 3-6 |
הישגים בולטים > יחידות > הפסדים במשחק הגמר (19)

בטבלה זאת לא מוצגים הפסדים במשחק הגמר בטורנירים שנערכו בסבב ה-ITF.
| 0 | 1 | 2 | 3 | 4 | 5 |
| --- | --- | --- | --- | --- | --- |
| מס' | תאריך | טורניר | משטח | יריבה בגמר | תוצאה |
| 1. | 23 בפברואר 2004 | איחוד האמירויות הערביות דובאי, איחוד האמירויות הערביות | קשה | בלגיה ז'וסטין הנין | 6-7(3), 3-6 |
| 2. | 6 במרץ 2004 | קטר (מדינה) דוחה, קטר | קשה | רוסיה אנסטסיה מיסקינה | 6-4, 4-6, 4-6 |
| 3. | 26 באפריל 2004 | פולין ורשה, פולין | חימר | ארצות הברית ונוס ויליאמס | 1-6, 4-6 |
| 4. | 26 בספטמבר 2004 | הרפובליקה העממית של סין בייג'ינג, הרפובליקה העממית של סין | קשה | ארצות הברית סרינה ויליאמס | 6-4, 5-7, 4-6 |
| 5. | 1 במאי 2005 | פולין ורשה, פולין | חימר | בלגיה ז'וסטין הנין | 6-3, 2-6, 5-7 |
| 6. | 7 במאי 2006 | פולין ורשה, פולין | חימר | בלגיה קים קלייסטרס | 5-7, 2-6 |
| 7. | 10 ביוני 2006 | צרפת אליפות צרפת הפתוחה, פריז, צרפת | חימר | בלגיה ז'וסטין הנין | 4-6, 4-6 |
| 8. | 3 במרץ 2007 | קטר (מדינה) דוחה, קטר | קשה | בלגיה ז'וסטין הנין | 4-6, 2-6 |
| 9. | 17 במרץ 2007 | ארצות הברית אינדיאן ולס, ארצות הברית | קשה | סלובקיה דניאלה האנטוחובה | 3-6, 4-6 |
| 10. | 13 במאי 2007 | גרמניה ברלין, גרמניה | חימר | סרביה אנה איבנוביץ' | 6-3, 4-6, 6-7(3) |
| 11. | 20 במאי 2007 | איטליה רומא, איטליה | חימר | סרביה ילנה יאנקוביץ' | 5-7, 1-6 |
| 12. | 8 בספטמבר 2007 | ארצות הברית אליפות ארצות הברית הפתוחה בטניס, ניו יורק, ארצות הברית | קשה | בלגיה ז'וסטין הנין | 1-6, 3-6 |
| 13. | 11 בינואר 2008 | אוסטרליה סידני, אוסטרליה | קשה | בלגיה ז'וסטין הנין | 6-4, 2-6, 4-6 |
| 14. | 1 במרץ 2008 | איחוד האמירויות הערביות דובאי, איחוד האמירויות הערביות | קשה | רוסיה ילנה דמנטייבה | 6-4, 3-6, 2-6 |
| 15. | 23 במרץ 2008 | ארצות הברית אינדיאן ולס, ארצות הברית | קשה | סרביה אנה איבנוביץ' | 4-6, 3-6 |
| 16. | 21 בספטמבר 2008 | יפן טוקיו, יפן | קשה | רוסיה דינארה סאפינה | 1-6, 3-6 |
| 17. | 28 בספטמבר 2008 | הרפובליקה העממית של סין בייג'ינג, הרפובליקה העממית של סין | קשה | סרביה ילנה יאנקוביץ' | 3-6, 2-6 |
| 18. | 9 במאי 2009 | איטליה רומא, איטליה | חימר | רוסיה דינארה סאפינה | 3-6, 2-6 |
| 19. | 20 בפברואר 2011 | איחוד האמירויות הערביות דובאי, איחוד האמירויות הערביות | קשה | דנמרק קרולין ווזניאקי | 1-6, 3-6 |
הישגים בולטים > זוגות

בפסקה זו לא מוצגים הפסדים במשחק הגמר, אלא זכיות בטורנירים בלבד.
הישגים בולטים > זוגות > זכיות (15)

| לפני שנת 2009 | החל משנת 2009 |
| --- | --- |
גראנד סלאם (1)
אליפות סבב ה-WTA‏ (0)
דרג 1 (3): הקטגוריה העליונה - טורנירי חובה (1)
דרג 2 (5): הקטגוריה העליונה - פרמייר 5 (0)
דרג 3 (3): הקטגוריה העליונה (0)
דרגים 4 ו-5 (1): הקטגוריה הבינלאומית (0)
סבב ה-ITF‏ (0)
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מס' | תאריך | טורניר | משטח | שותפה | יריבות בגמר | תוצאה |
| 1. | 22 ביולי 2002 | פולין סופוט, פולין | חימר | ספרד ארנצ'ה סנצ'ס ויקאריו | רוסיה יקטרינה סיסוייבה רוסיה יבגניה קוליקובסקיה | 2-6, 2-6 |
| 2. | 5 באוגוסט 2002 | פינלנד הלסינקי, פינלנד | קשה | ספרד ארנצ'ה סנצ'ס ויקאריו | ספרד אווה בס  ספרד מריה חוזה מרטינס סנצ'ס | 3-6, (5)7-6, 3-6 |
| 3. | 19 בספטמבר 2002 | יפן טוקיו, יפן | קשה | ספרד ארנצ'ה סנצ'ס ויקאריו | הונגריה פטרה מנדואלה אוסטריה פטריציה וארטוש | 2-6, 4-6 |
| 4. | 30 בדצמבר 2002 | אוסטרליה גולד קוסט, אוסטרליה | קשה | ארצות הברית מרטינה נברטילובה | צרפת נטלי דשי צרפת אמלי לואה | 4-6, 4-6 |
| 5. | 17 בפברואר 2003 | איחוד האמירויות הערביות דובאי, איחוד האמירויות הערביות | קשה | ארצות הברית מרטינה נברטילובה | זימבבואה קארה בלק רוסיה ילנה ליחובצבה | 3-6, 6-7(7) |
| 6. | 12 במאי 2003 | איטליה רומא, איטליה | חימר | ארצות הברית מרטינה נברטילובה | סרביה ומונטנגרו ילנה דוקיץ' רוסיה נדיה פטרובה | 4-6, 7-5, 2-6 |
| 7. | 11 באוגוסט 2003 | קנדה טורונטו, קנדה | קשה | ארצות הברית מרטינה נברטילובה | ונצואלה מריה ונטו-קבצ'י אינדונזיה אנחליקֶה ויג'איה | 6-3, 1-6, 1-6 |
| 8. | 22 בספטמבר 2003 | גרמניה לייפציג, גרמניה | שטיח | ארצות הברית מרטינה נברטילובה | רוסיה ילנה ליחובצבה רוסיה נדיה פטרובה | 6-3, 1-6, 3-6 |
| 9. | 5 בינואר 2004 | אוסטרליה גולד קוסט, אוסטרליה | קשה | רוסיה ילנה ליחובצבה | דרום אפריקה ליזל הובר בולגריה מגדלנה מאלייבה | 3-6, 4-6 |
| 10. | 1 במרץ 2004 | קטר (מדינה) דוחה, קטר | קשה | רוסיה ילנה ליחובצבה | סלובקיה יאנטה הוסארובה ספרד קונצ'יטה מרטינס | 6-7(4), 2-6 |
| 11. | 17 בינואר 2005 | אוסטרליה אליפות אוסטרליה הפתוחה, מלבורן | קשה | אוסטרליה אלישיה מוליק | ארצות הברית לינדזי דבנפורט ארצות הברית קורינה מוראריו | 3-6, 4-6 |
| 12. | 21 במרץ 2005 | ארצות הברית מיאמי, ארצות הברית | קשה | אוסטרליה אלישיה מוליק | ארצות הברית ליסה ריימונד אוסטרליה רנה סטאבס | 5-7, (5)7-6, 2-6 |
| 13. | 19 ביוני 2006 | הממלכה המאוחדת איסטבורן, הממלכה המאוחדת | דשא | צרפת אמלי מורסמו | ארצות הברית מרטינה נברטילובה דרום אפריקה ליזל הובר | 2-6, 4-6 |
| 14. | 5 באפריל 2009 | ארצות הברית מיאמי, ארצות הברית | קשה | צרפת אמלי מורסמו | צ'כיה קווטה פשקה ארצות הברית ליסה ריימונד | 6-4, 3-6, [3-10] |
| 15. | 28 בינואר 2012 | אוסטרליה אליפות אוסטרליה הפתוחה, מלבורן | קשה | אוסטרליה ורה זבונרבה | איטליה שרה ארני איטליה רוברטה וינצ'י | 5–7, 6–4, 6–3 |
דירוג יחידות בתום כל שנה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| שנה | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 |
| מיקום |  889 |  257 |  43 |  36 |  5 |  18 |  4 |  2 |  8 |  3 |  27 |
פרסים

אלופת ה-ITF לנערות לשנת 2001.
"השחקנית החדשה של השנה" לשנת 2002.
הערות שוליים

↑  Brian Viner interviews Svetlana Kuznetsova: ‘In Britain the first girl who hits two balls in - they give her everything’ (באנגלית)
↑  Getting to Know... Svetlana Kuznetsova (באנגלית)
↑  Kuznetsova working with coach Carlos Cuadrado (באנגלית)
| --- | --- |
בקרת זהויות :  PLWABN: 9810647360205606  VIAF: 3691150325578410090006   WorldCat (עם VIAF): 3691150325578410090006 
סבטלנה קוזנצובה באליפות ארצות הברית הפתוחה בטניס לשנת 2009
סבטלנה קוזנצובה באליפות ארצות הברית הפתוחה בטניס לשנת 2009
סבטלנה קוזנצובה באליפות ארצות הברית הפתוחה בטניס לשנת 2009
עונת 2014/2015 בליגת העל בכדוריד

עונת 2014/2015 בליגת העל בכדוריד  הייתה העונה ה-62 של תחרות ארצית בישראל. הליגה כללה 12 קבוצות. לאחר שני סיבובים, שמונה קבוצות המשיכו את האליפות בשיטת פלייאוף.
על ניצחון במשחק הוענקו שתי נקודות ונקודה בודדת הוענקה על התיקו במשחק.
בהתאם לתוצאות של העונה הקודמת בליגת משנה, לליגת העל עלתה הפועל רמת גן. העונה הסדירה החלה ב-19 בספטמבר 2014 המחזור ה-22 הסתיים ב-20 במרץ 2015. העונה הסתיימה ב-22 במאי בניצחון של הפועל ראשון לציון בסיום מפגש שכלל 5 משחקים. זו הייתה האליפות ה-17 בתולדות המועדון.
הקבוצות שסיימו את העונה במקומות 9-12 שיחקו בבית תחתון. הקבוצה שסיימה במקום האחרון מכבי רחובות ירדה ליגה. מ.כ. חולון ובני הרצליה לאחר משחקי מבחן עם קבוצה של הליגה השנייה שרדו. במקום הקבוצה שירדה, לליגת העל לעונת 2015/2016 בליגת העל בכדוריד עלתה קבוצה בודדת.